O firma ieseana extrem de performanta dar ignorata sistematic de autoritatile romane la extrem de putinele proiecte locale de anvergura isi scoate pirleala prin contracte trasnet in strainatate. Producatorul pascanean de profile metalice Proinvest Gorup anunta ca tocmai a obtinut un nou contract record în Islanda - 7.000.000 euro. Romanii vor construi un depozit frigorific pentru produse alimentare cu o amprentă la sol de 11.000 mp și cu înălțimea de 36 m. Până în acest moment, peste 1.300 tone de structură metalică au fost deja livrate, urmând ca restul de 1.000 tone să fie executate și transportate pe insulă în următoarele 3 luni. De asemenea, au fost livrate sau urmează să fie livrate și alte produse, cum ar fi tablă cu profil înalt, profile zincate, panouri cu vată minerală,

panouri cu PIR și organe de ansamblare. Proiectarea și montajul sunt realizate tot de Proinvest Group, fiind cel mai important proiect de construcții din istoria de aproape 20 de ani a companiei, executat aproape integral cu produse din portofoliul Proinvest Group.



Anterior au facut un hangar pentru avioane

Proinvest a intrat mai de mult pe piata din Islanda, avind deja in portofoliu finalizarea cu succes a unui hangar pentru compania aeriană islandeză Icelandair. In acest moment firma pascaneana are în desfășurare în Islanda alte două proiecte, mai mici, de hale metalice, pentru care se asigură proiectarea, execuția tuturor componentelor și montajul cu echipe proprii de montaj.



Patron misterios, locul 31 in topul bogatasilor ieseni



Proprietarul noului tigru indistrual al Pascaniului este Vasile Sandu, om de afaceri pe care Topiasi.ro il cota pe locul 31 in topul celor mai bogati ieseni in anul 2017 (Vezi aici https://www.topiasi.ro/homepage/bani/113-top-bogati/15293-cei-mai-boga%C5%A3i-ie%C5%9Feni-2017.html). Vasile Sandu era evaluat cu o avere de 17 milioane euro generata de business-ul Proinvest Group SRL. Firma a avut o cifra de afaceri de 115 milioane lei (circa 26 milioane euro) în 2017 şi un profit net de 3,6 milioane lei (circa 800.000 de euro), cifre obtinute cu 458 de angajati.

Produsele fabricate la Paşcani (semifabricate, componente şi sisteme din oţel pentru construcţii, inginerie şi industrie) au ajuns în 28 de ţări precum Germania, Ucraina, Madagascar, Arabia Saudită sau chiar SUA.



Cind a devenit cu adevarat industrias

Vasile Sandu a povestit in urma cu un an ca a inceput afacerile in 2000 (detalii aici https://www.topiasi.ro/homepage/topiasi/14258-super-afacere-r%C4%83s%C4%83rit%C4%83-la-pa%C5%9Fcani.html) si ca abia peste 6 ani si-a permis prima investitie serioasa dupa ce BCR i-a dat un credit de 1.000.000 euro.Marele salt in lumea adevaratilor industriasi a fost facut insa in 2012 când „Bosch Rexroth ne-a acordat şansa să intrăm pe piaţa de produse industriale, prin înfiinţarea unei fabrici de la zero, care să producă profile speciale pentru tehnica liniară. Avem un contract până în anul 2021, în valoare de aproximativ 60 milioane de euro. Fabrica este singura de profil din Estul Europei şi printre puţinele din UE“, a explicat antreprenorul.



A reinviat Fortus-ul din Pascani

In 2016 Proinvest Paşcani a cumpărat, pentru circa 1,2 milioane de euro, fabrica Scudas, intrată în faliment în 2012. Tranzacţia i-a adus 40.000 de metri pătraţi de teren, 20.000 de metri pătraţi de hale de producţie, 400 de utilaje marca Scudas, precum şi portofoliul de produse şi clienţi al companiei intrate în faliment. Scudas a fost pusa in functiune in 1984 si a produs scule, portscule si accesorii pentru masini-unelte pana in anul 1990, avand in perioada de varf 2.500 de angajati.



Alta realizare remarcabila Proinvest: a produs si montat o fabrică nouă din coasta Iașului

Peste 300 de tone de structură metalică, 10.000 mp de tablă cutată pentru acoperiș, 10.000 mp de panouri sandwich din vată minerală rezistente la foc și accesoriile necesare pentru un montaj de calitate au fost produse și livrate in vara 2017 de Proinvest Group pentru noua fabrică BMT Aerospace din Iași. În hala amplasată pe Şoseaua Iaşi-Tomeşti nr. 33 se desfasoara acum activităţi de prelucrări mecanice, procese chimice de tratare a suprafeţelor, tratamente termice şi termochimice, montaj, instalaţii industriale şi de transfer.